|  |
| --- |
|  OBRAZAC B1 |

|  |
| --- |
| **Javni poziv za sufinanciranje provedbe projekata udruga ugovorenih iz programa Europske unije, fondova Europske unije i inozemnih fondova za 2021.** |

**Grad Zagreb**, Zagreb, Trg Stjepana Radića 1, (u daljnjem tekstu: Davatelj sredstava za sufinanciranje), MB: 2576651, OIB: 61817894937 što ga zastupa gradonačelnik Milan Bandić, dipl. politolog

i

**\_\_\_\_\_\_\_\_\_\_\_\_\_\_\_\_\_** (u daljnjem tekstu: Korisnik sufinanciranja) iz Zagreba, \_\_\_\_\_\_\_\_, OIB: \_\_\_\_\_\_\_ što je zastupa , \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sklapaju

**UGOVOR**

**o dodjeli sredstava za sufinanciranje**

**provedbe projekta *(naziv projekta na hrvatskom jeziku)***

**Članak 1.**

Ugovorne strane sklapaju ovaj ugovor na temelju Zaključka o dodjeli sredstava za sufinanciranje provedbe projekata udruga ugovorenih iz programa Europske unije, fondova Europske unije i inozemnih fondova, KLASA:\_\_\_\_\_\_\_\_\_\_, URBROJ:\_\_\_\_\_\_\_\_\_\_, što ga je gradonačelnik Grada Zagreba donio \_\_\_\_\_\_\_\_\_\_\_\_\_\_\_ 2021. na temelju prethodno provedenog Javnog poziva za sufinanciranje provedbe projekata udruga ugovorenih iz programa Europske unije, fondova Europske unije i inozemnih fondova za 2021.

Ovim ugovorom ugovorne strane reguliraju međusobna prava i obveze u svezi sufinanciranja provedbe projekta pod nazivom\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Projekt) u razdoblju provedbe od\_\_\_\_\_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_\_\_\_.

Ugovorne strane suglasno utvrđuju da je sastavni dio ovoga ugovora Ugovor potpisan s Europskom komisijom, nadležnom provedbenom agencijom, nadležnim ministarstvom ili drugim ugovornim tijelom (u daljnjem tekstu: Ugovorno tijelo) te Troškovnik sufinanciranja (Prilog 1).

**Članak 2.**

Sredstva za sufinanciranje provedbe Projekta planirana su u Proračunu Grada Zagreba za 2021. u Razdjelu\_\_\_\_\_\_Ured\_\_\_\_\_\_\_\_\_\_\_\_\_\_\_\_\_\_\_, Glava\_\_\_\_\_\_\_\_\_\_\_, program \_\_\_\_\_\_\_\_\_\_, aktivnost\_\_\_\_\_\_\_\_, pozicija\_\_\_\_\_\_\_\_\_\_\_\_\_\_\_\_\_\_\_\_.

**Članak 3.**

Ugovorne strane suglasno utvrđuju da će Davatelj sredstava za sufinanciranje sufinancirati provedbu aktivnosti Projekta sredstvima u iznosu od \_\_\_\_\_\_\_\_\_\_\_\_\_ kuna (\_\_\_\_\_\_\_\_\_\_\_), koja će biti doznačena na IBAN: \_\_\_\_\_\_\_\_\_\_\_\_\_\_\_\_ Korisnika sufinanciranja koji je otvoren kod \_\_\_\_\_\_\_\_\_\_\_\_\_\_\_\_ banke.

Sredstva iz stavka 1. ovoga članka biti će dodijeljena na sljedeći način:

* prva rata u iznosu od \_\_\_\_\_\_\_\_\_\_\_\_\_ kuna (\_\_\_\_\_\_\_\_\_\_\_) isplatiti u roku od 30 (trideset) dana od dana sklapanja ovog Ugovora;
* rate međufinanciranja:
* prva rata u iznosu od \_\_\_\_\_\_\_\_\_\_\_\_\_ kuna (\_\_\_\_\_\_\_\_\_\_\_);
* druga rata u iznosu od \_\_\_\_\_\_\_\_\_\_\_\_\_ kuna (\_\_\_\_\_\_\_\_\_\_\_);
* treća rata u iznosu od \_\_\_\_\_\_\_\_\_\_\_\_\_ kuna (\_\_\_\_\_\_\_\_\_\_\_)…,

u roku od 30 (trideset) dana od dostave dokumentacije iz članka 5. stavaka 2, 3 i 4. ovog Ugovora. Broj rata međufinanciranja definiran je sukladno ugovoru sklopljenim s Ugovornim tijelom.

* zadnja rata ugovorenog iznosa sredstava isplatiti će se u roku od 30 (trideset) dana od dostave dokumentacije iz članka 5. stavka 5. ovog Ugovora.

*(Iznimno, za projekte koji završavaju tijekom godine u kojoj je raspisan javni poziv, isplata će se izvršiti u dva obročna plaćanja, odnosno bez rata međufinanciranja.)*

**Članak 4.**

Sredstva iz članka 3. ovoga ugovora dodjeljuju se za sufinanciranje provedbe sljedećih aktivnosti Projekta:

1. \_\_\_\_\_\_\_\_\_\_\_\_ (*naziv aktivnosti)*
2. \_\_\_\_\_\_\_\_\_\_\_\_ (*naziv aktivnosti)*
3. \_\_\_\_\_\_\_\_\_\_\_\_ (*naziv aktivnosti)…*

Vrsta i planirani iznos troškova unutar aktivnosti iz stavka 1. ovoga članka definirani su Ugovorom potpisanim s ugovornim tijelom te Troškovnikom sufinanciranja, koji je sastavni dio ovog ugovora.

Sredstva iz članka 3. ovoga ugovora mogu se koristiti isključivo za provedbu Projekta sukladno uvjetima Javnog poziva, Pravilnika o sufinanciranju provedbe projekata udruga ugovorenih programa Europske unije, fondova Europske unije i inozemnih fondova (Službeni glasnik Grada Zagreba 5/16, 20/18, 5/20), Prijavi na Javni poziv, Ugovorom potpisanim s Ugovornim tijelom i Troškovnikom sufinanciranja.

**Članak 5.**

Davatelj sredstava za sufinanciranje – (*naziv gradskog upravnog tijela*) prati provedbu financiranih projektnih aktivnosti na dva načina: odobravanjem opisnih i financijskih izvješća Korisnika sufinanciranja te kontrolom "na licu mjesta" od strane službenika nadležnog gradskog upravnog tijela, u dogovoru s Korisnikom sufinanciranja.

Korisnik sufinanciranja se obvezuje dostaviti opisno i financijsko izvješće (*naziv nadležnog gradskog upravnog tijela*) na propisanim obrascima i u sljedećim rokovima:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ - prvo izvješće;
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ - drugo/ …
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ - završno izvješće.

|  |
| --- |
| *Napomena: Rokovi za dostavu izvješća određeni ovim Ugovorom usklađuju se s definiranim rokovima dostave izvješća o provedbi Projekta, sukladno sklopljenom ugovoru s Ugovornim tijelom.* |

Korisnik sufinanciranja se obvezuje izvješća podnositi na Obrascu B3 - Opisno i financijsko izvješće.

Uz financijsko izvješće, Korisnik sufinanciranja dužan je dostaviti Davatelju sredstava za sufinanciranje preslike odobrenja svih periodičkih izvještaja te periodičke izvještaje tijekom provedbe Projekta zajedno sa pratećom dokumentacijom *(preslike faktura, ugovora o djelu ili ugovora o autorskom honoraru s obračunima istih, te dokaze o plaćanju istih: preslike naloga o prijenosu ili izvoda sa žiro računa)* u roku od 8 (osam) dana od zaprimanja odobrenja periodičkih izvještaja od Ugovornog tijela.

Korisnik sufinanciranja dužan je Davatelju sredstava za sufinanciranje u roku od 8 (osam) dana od odobrenja završnog izvješća od strane Ugovornog tijela dostaviti obavijest o odobrenju završnog izvješća i odobreno završno izvješće o provedbi Projekta odnosno presliku odobrene verzije cjelovitog opisnog i financijskog dijela izvješća u papirnatoj i elektronskoj verziji, sve promotivne materijale te popratnu dokumentaciju u elektronskoj verziji.

Davatelj sredstava za sufinanciranje se obvezuje vratiti Korisniku sufinanciranja solemniziranu bjanko zadužnicu, nakon što na temelju podnesenog izvještaja o potrošnji proračunskih sredstava iz stavka 1. ovog članka utvrdi da su sredstva utrošena za namjenu za koju su dana.

**Članak 6.**

 Davatelj sredstava za sufinanciranje ima pravo kontrolirati namjensko trošenje sredstava iz članka 3. ovoga ugovora, a Korisnik sufinanciranja se obvezuje staviti na uvid svu potrebnu dokumentaciju koja se odnosi na provedbu Projekta za koji su sredstva namijenjena.

 Ako Korisnik sufinanciranja nenamjenski koristi sredstva iz članka 3. ovog ugovora, ne izvrši Projekt i ne podnese odgovarajuća izvješća daljnja uplata biti će obustavljena, a neutrošena i nenamjenski utrošena sredstva Korisnik sufinanciranja je dužan vratiti na IBAN Grada Zagreba, u protivnom će Davatelj sredstava za sufinanciranje aktivirati solemniziranu bjanko zadužnicu.

**Članak 7.**

 Korisnik sufinanciranja se obvezuje na svim tiskanim, video i drugim materijalima vezanim uz Projekt istaknuti da je za njegovu provedbu Davatelj sredstava za sufinanciranje dao financijsku potporu.

**Članak 8.**

 Davatelj sredstava za sufinanciranje ne snosi odgovornost, neposrednu ili posrednu, za štete proizašle iz bilo kojeg djelovanja Korisnika sufinanciranja u provedbi aktivnosti koja je predmet ovog ugovora.

**Članak 9.**

 U slučaju da se spor u provedbi ovog ugovora između Davatelja sredstava za sufinanciranje i Korisnika sufinanciranja ne može riješiti sporazumno, niti putem postupka mirenja, spor rješava stvarno nadležan sud u Zagrebu.

**Članak 10.**

 Na elemente financiranja aktivnosti koji nisu uređeni ovim ugovorom na odgovarajući se način primjenjuju Opći uvjeti koji se primjenjuju na ugovore sklopljene u okviru Javnog poziva za sufinanciranje provedbe projekata udruga ugovorenih iz programa Europske unije, fondova Europske unije i inozemnih fondova za 2021., propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge *(„Narodne novine“ broj 26/2015).*

**Članak 11.**

Za svaki oblik komunikacije koji je povezan s ovim ugovorom potrebno je navesti Klasu , Urbroj, naziv ugovora o dodjeli sredstava za sufinanciranje provedbe projekta i naziv aktivnosti te ga poslati na sljedeće adrese:

* Za Davatelja sredstava za sufinanciranje < adresa, telefaks, tel., adresa elektronske pošte davatelja za korespondenciju>
* Za Korisnika sufinanciranja < adresa, telefaks, tel., adresa elektronske pošte za korespondenciju>

**Članak 12.**

 Korisnik sufinanciranja potpisom ovoga ugovora potvrđuje da su mu poznati Opći uvjeti koji se primjenjuju na ugovore sklopljene u okviru Javnog poziva za sufinanciranje provedbe projekata udruga ugovorenih iz programa Europske unije, fondova Europske unije i inozemnih fondova za 2021. te da ih prihvaća.

**Članak 13.**

U slučaju proturječnosti između odredbi ovoga ugovora i Općih uvjeta koji se primjenjuju na ugovore sklopljene u okviru Javnog poziva za sufinanciranje provedbe projekata udruga ugovorenih iz programa Europske unije, fondova Europske unije i inozemnih fondova za 2021., odredbe ovoga ugovora imat će prvenstvo.

**Članak 14.**

Ovaj ugovor sastavljen je u četiri (4) istovjetna primjerka, od kojih jedan (1) primjerak zadržava Korisnik sufinanciranja, a tri (3) primjerka Davatelj sredstava za sufinanciranje.

**KLASA:**

**URBROJ:**

Zagreb,

|  |  |  |
| --- | --- | --- |
| **DAVATELJ SREDSTAVA ZA SUFINANCIRANJE:**  |  | **KORISNIK SUFINANCIRANJA:** |
|  |  |  |
| - ime i prezime, funkcija, osobe ovlaštene za zastupanje - |  | - ime i prezime, funkcija, osobe ovlaštene za zastupanje - |

**OPĆI UVJETI KOJI SE PRIMJENJUJU NA UGOVORE SKLOPLJENE U OKVIRU JAVNOG POZIVA ZA SUFINANCIRANJE PROVEDBE PROJEKATA UDRUGA UGOVORENIH IZ PROGRAMA EUROPSKE UNIJE, FONDOVA EUROPSKE UNIJE I INOZEMNIH FONDOVA ZA 2021.**

Opći uvjeti ugovora su ugovorne odredbe koje dopunjuju odredbe Ugovorao dodjeli sredstava za sufinanciranje utvrđene između Davatelja sredstava za sufinanciranje i Korisnika sufinanciranja, a odnose se na opća pravila i obveze koje se primjenjuju u provedbi aktivnosti i primjenjuju se na sve ugovore sklopljene u okviru Javnog poziva za sufinanciranje provedbe projekata udruga ugovorenih iz programa Europske unije, fondova Europske unije i inozemnih fondova za 2021.

*U slučaju proturječnosti između odredbi Općih uvjeta i Ugovora**o dodjeli sredstava za sufinanciranje odredbe Ugovora imat će prvenstvo*.

Sadržaj Općih uvjeta:

- Članak 1.: Opće obveze

- Članak 2.: Obveza dostavljanja podataka, financijskih i opisnih izvještaja

- Članak 3.: Odgovornost ugovornih strana

- Članak 6.: Sukob interesa u korištenju sredstava iz javnih izvora

- Članak 7.: Čuvanje dokumenata

- Članak 8.: Javnost i vidljivost

- Članak 9.: Vlasništvo, korištenje rezultata i opreme

- Članak 10.: Praćenje i vrednovanje programa i/ili projekta

- Članak 11.: Izmjene i dopune ugovora

- Članak 12.: Prijenos prava

- Članak 13.: Provedbeno razdoblje, produljenje, obustava, viša sila i rok dovršetka

- Članak 14.: Raskid ugovora

- Članak 15.: Primjena propisa i rješavanje sporova

Financijske odredbe:

- Članak 16.: Prihvatljivi i neprihvatljivi troškovi

- Članak 17.: Računi, tehničke i financijske provjere

- Članak 18.: Konačan iznos financiranja od strane Davatelja sredstava za sufinanciranje

- Članak 19.: Povrat sredstava

Opće obveze

Članak 1.

(1) Korisnik sufinanciranja provodi Projekt na vlastitu odgovornost i u skladu s opisom i proračunom Projekta i u njemu sadržanih ciljeva te Troškovnikom projekta, koji su sastavni dio ugovora.

(2) Korisnik sufinanciranja provodi Projekt s dužnom pažnjom, učinkovito i transparentno sukladno najboljim praksama na danom području i u skladu s ugovorom. U tu svrhu Korisnik sufinanciranja angažira sve potrebne financijske, ljudske i materijalne resurse potrebne za cjelovitu provedbu Projekta kako je navedeno u opisu Projekta.

(3) Korisnik sufinanciranja provodi Projekt samostalno ili u partnerstvu s jednom ili više udruga ili drugih organizacija civilnoga društva ili drugim tijelima utvrđenim u opisu Projekta (partner). Korisnik sufinanciranja može podugovoriti ograničeni dio Projekta, ali Projekt treba provoditi sam Korisnik sufinanciranja u suradnji s partnerima. Partneri sudjeluju u provedbi Projekta, a njihovi se troškovi, ako nije drugačije propisano uvjetima javnog poziva, smatraju opravdanim na isti način kao i troškovi samog Korisnika sufinanciranja.

(4) Korisnik sufinanciranja i Davatelj sredstava za sufinanciranje jedine su strane ugovora. Davatelj sredstava za sufinanciranje ni na koji način nije ugovorno povezan s partnerom (partnerima) ili podugovaračima Korisnika sufinanciranja. Svi uvjeti koji se odnose na Korisnika sufinanciranja primjenjuju se i na njegove partnere, odnosno na sve njegove podugovarače, a Korisnik sufinanciranja je odgovoran Davatelju sredstava za sufinanciranje za provođenje Projekta u skladu s uvjetima ugovora.

Obveza dostavljanja podataka, financijskih i opisnih izvještaja

Članak 2.

(1) Korisnik sufinanciranja je dužan dostaviti Davatelju sredstava za sufinanciranje sve potrebne podatke o provođenju Projekta. Ovisno o visini sredstava za sufinanciranje i trajanju Projekta, sukladno odredbama propisa kojima se uređuje osnovni sadržaj i rokovi dostave izvještaja o potrošnji proračunskih sredstava Davatelj sredstava za sufinanciranje odredit će učestalost izvještavanja (tromjesečna, polugodišnja, godišnja ili završni izvještaj). Ovi se izvještaji sastoje od opisnog dijela i financijskog dijela i podnose se na obrascima koje je propisao Davatelj sredstava za sufinanciranje u natječajnoj dokumentaciji. Izvještaji se odnose na dio koji financira Davatelj sredstava za sufinanciranje.

(2) Davatelj sredstava za sufinanciranje može od Korisnika sufinanciranja zahtijevati dodatne podatke o provođenju Projekta u bilo koje doba, sve do konačnog odobrenja izvještaja o provedbi Projekta i koji se dostavljaju u skladu s uputom Davatelja sredstava za sufinanciranje, najkasnije u roku od 14 dana od dana podnošenja zahtjeva.

(3) Korisnik sufinanciranja dužan je Davatelju sredstava za sufinanciranje dostaviti završni izvještaj u roku od 30 (trideset) dana nakon završetka Projekta.

(4) Svi dodatni uvjeti vezani uz izvještavanje moraju biti izričito ugovoreni.

(5) Ako Korisnik sufinanciranja ne dostavi Davatelju sredstava za sufinanciranje završni izvještaj do krajnjeg roka za njegovo podnošenje navedenog u stavku 3. ovoga članka i ne dostavi prihvatljivo i dovoljno detaljno obrazloženje razloga zbog kojih nije ispunio obavezu, Davatelj sredstava za sufinanciranje će raskinuti ugovor u skladu s člankom 48. stavkom 2. alinejom a) Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge *(„Narodne novine“ broj 26/2015. –* u daljnjem tekstu: Uredba*)* i zahtijevati povrat sredstva koja su već uplaćena.

Odgovornost ugovornih strana

Članak 3.

 Ako Davatelj sredstava za sufinanciranje utvrdi da Korisnik sufinanciranja nije ispunio ugovorne obveze utvrđene ugovorom o dodjeli sredstava za sufinanciranje, uskratit će financiranje iz javnih izvora u odnosu na taj ugovor, kao i prijavu na drugi javni poziv ili javni natječaj u razdoblju od dvije godine od utvrđivanja povrede ugovora.

Članak 4.

Korisnik sufinanciranja se obvezuje da kao primatelj bespovratnih sredstava iz javnih izvora neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog ugovora.

Članak 5.

(1) Davatelj sredstava za sufinanciranje ne odgovara za štetu nastalu u odnosu na osoblje ili imovinu udruge tijekom provedbe ili slijedom posljedica Projekta, ne može prihvatiti potraživanje za nadoknadom ili povećanjem iznosa plaćanja vezano uz takve štete ili povrede.

(2) Korisnik sufinanciranja je isključivo odgovoran trećim stranama, uključujući odgovornost za nastale štete ili povrede bilo koje vrste tijekom provedbe ili slijedom posljedica Projekta. Korisnik sufinanciranja ne može na Davatelja sredstava za sufinanciranje prenijeti odgovornost, odnosno obvezu naknade štete koja proistječe iz potraživanja ili akcija poduzetih kao posljedica kršenja pravila ili propisa od strane Korisnika sufinanciranja ili zaposlenika Korisnika ili pojedinaca za koje su ti zaposlenici odgovorni, ili kao posljedica kršenja prava treće strane.

Sukob interesa u korištenju sredstava iz javnih izvora

Članak 6.

(1) Korisnik sufinanciranja će poduzeti sve potrebne mjere u svrhu izbjegavanja sukoba interesa pri korištenju sredstava iz javnih izvora i bez odgode će obavijestiti Davatelja sredstava za sufinanciranje o svim situacijama koje predstavljaju ili bi mogle dovesti do takvog sukoba.

(2) Sukob interesa postoji kada je nepristrano izvršenje ugovornih obveza bilo koje osobe vezane ugovorom ugroženo zbog prilike da ta osoba svojom odlukom ili drugim djelovanjem pogoduje sebi ili sebi bliskim osobama (članovi obitelji: bračni ili izvanbračni drug, dijete ili roditelj), zaposleniku, članu Korisnika sufinanciranja, članu upravnog tijela ili čelniku Korisnika sufinanciranja ili bilo koje druge udruge povezane na bilo koji način s Korisnikom sufinanciranja, društvenim skupinama i organizacijama, a nauštrb javnog interesa i to u slučajevima obiteljske povezanosti, ekonomskih interesa ili drugog zajedničkog interesa s drugom osobom.

(3) U postupcima javne nabave ili podugovaranja koje Korisnik sufinanciranja provodi u okviru provedbe ugovora, kao prihvatljivi ponuđači mogu sudjelovati i članovi udruge i volonteri udruge koja pokreće postupak nabave roba ili usluga pod uvjetom da se vodi računa o izbjegavanju sukoba interesa.

(4) Ne smatra se sukobom interesa kada Korisnik sufinanciranja provodi projekt koji je usmjeren na njegove članove kao korisnike projekta koji pripadaju socijalno osjetljivim skupinama ili skupinama s posebnim potrebama.

(5) Svaki sukob interesa Davatelj sredstava za sufinanciranje zasebno procjenjuje. U slučaju utvrđenog postojanja sukoba interesa u provedbi ugovora, Davatelj sredstava za sufinanciranje će zatražiti od Korisnika sufinanciranja da bez odgode, a najkasnije u roku koji ne može biti duži od 30 dana (ovisno o mjeri koju je potrebno poduzeti) poduzme potrebne radnje koje je naložio Davatelj sredstava za sufinanciranje kako bi se otklonio sukob interesa u provedbi Projekta.

Čuvanje dokumenata

Članak 7.

Sukladno članku 52. Uredbe Davatelj sredstava za sufinanciranje i Korisnik sufinanciranja preuzimaju obvezu čuvanja svih dokumenata, podataka ili drugih relevantnih materijala dostavljenih u provedbi Projekta najmanje sedam godina od posljednje uplate sredstava.

Javnost i vidljivost

Članak 8.

(1) Korisnik sufinanciranja mora poduzeti sve potrebne mjere da objavi činjenicu da je Davatelj sredstava za sufinanciranje financirao ili sufinancirao Projekt, osim ako Davatelj sredstava za sufinanciranje ne odluči drukčije.

(2) Korisnik sufinanciranja će navesti Projekt i financijski doprinos Davatelja sredstava za sufinanciranje u svim informacijama za krajnje korisnike Projekta te u svojim privremenim i godišnjim izvještajima i svim kontaktima s medijima osim ako je ugovorom između Davatelja sredstava za sufinanciranje i Korisnika sufinanciranja određeno drugačije.

(3) U svim obavijestima ili publikacijama Korisnika sufinanciranja koje se tiču Projekta, uključujući i one iznijete na konferencijama ili seminarima, mora se navesti da je Projekt sufinanciran iz proračuna Davatelja sredstava za sufinanciranje. Sve publikacije Korisnika sufinanciranja, u bilo kojem obliku i preko bilo kojeg medija, uključujući internet moraju sadržavati sljedeću izjavu: »*Ovaj je dokument izrađen uz financijsku podršku Grada Zagreba. Sadržaj ovoga dokumenta u isključivoj je odgovornosti (naziv Korisnika sufinanciranja) i ni pod kojim se uvjetima ne može smatrati kao odraz stajališta Grada Zagreba*.“ Davatelj sredstava za sufinanciranje može ugovorom obvezati Korisnika sufinanciranja da sadržaj publikacije dostavi na prethodno odobrenje, odnosno publikaciju neprimjerenog sadržaja tretirati kao neprihvatljivi trošak.

(4) Korisnik sufinanciranja ovlašćuje Davatelja sredstava za sufinanciranje da objavi njegov naziv i adresu, svrhu sredstava za sufinanciranje, najviši iznos sredstava i stopu financiranja prihvatljivih troškova Projekta sukladno ugovoru. Davatelj sredstava za sufinanciranje može na zahtjev Korisnika sufinanciranja odustati od objavljivanja ovih informacija ako bi to ugrozilo Korisnika sufinanciranja ili nanijelo štetu njegovim interesima.

Vlasništvo, korištenje rezultata i opreme

Članak 9.

(1) Vlasništvo i prava intelektualnog i industrijskog vlasništva nad rezultatima Projekta, izvještajima i drugim dokumentima vezanim uz njih pripadaju Korisniku sufinanciranja.

(2) Iznimno od odredbe stavka 1. ovoga članka, a sukladno ugovoru, Korisnik sufinanciranja daje Davatelju sredstava za sufinanciranje pravo da slobodno koristi sve dokumente koji proistječu iz Projekta, bez obzira na njihov oblik i pod uvjetom da se time ne krše postojeća prava na industrijsko i intelektualno vlasništvo.

(3) Vlasnik opreme nabavljene iz financijskih sredstava za provedbu Projekta je Korisnik sufinanciranja koji je provodio Projekt, osim ako se posebnom odlukom vlasništvo opreme ne prenosi s njega na partnera ili na krajnje korisnike projekta, o čemu se Davatelja sredstava za sufinanciranje izvještava na posebnom obrascu o vlasništvu opreme koji se prilaže završnom izvještaju.

Praćenje i vrednovanje Projekta

Članak 10.

(1) Davatelj sredstava za sufinanciranje obvezan je pratiti provedbu Projekta te ako provedba projekta traje najmanje godinu dana i vrijednost mu iznosi 100.000 kuna i više, obvezan je najmanje jednom tijekom njegovog trajanja obaviti terensku provjeru provedbe Projekta.

(2) Korisnik sufinanciranja je po završetku dužan vrednovati provedeni Projekt. Korisnik sufinanciranja je dužan staviti na raspolaganje Davatelju sredstava za sufinanciranje ili osobama koje Davatelj sredstava za sufinanciranje ovlasti svu dokumentaciju ili podatke koji mogu biti od koristi kod praćenja Projekta, odnosno vrednovanja javnog poziva i dati im prava pristupa sadržana u članku 52. stavku 2. Uredbe.

(3) Ako bilo koja od strana ugovora izvrši ili naruči vrednovanje tijekom Projekta, dužna je dostaviti drugoj stranci presliku izvještaja o vrednovanju.

Izmjene i dopune ugovora

Članak 11.

(1) Za vrijeme trajanja ugovora mogu se mijenjati i dopunjavati odredbe ugovora kojima se ne utječe na cilj javnog poziva, odnosno Projekta. Sve izmjene i dopune ugovora za vrijeme trajanja ugovora, uključujući i dodatke ugovoru moraju biti u pisanom obliku.

(2) Ukoliko nastupe izmjene ugovora s Ugovornim tijelom Korisnik sufinanciranja dužan je u roku od 8 (osam) dana nakon njihova nastupa o tome pisanim putem obavijestiti Davatelja sredstava za sufinanciranje, odnosno gradsko upravno tijelo u nadležnosti kojeg su aktivnosti projekta i dostaviti svu dokumentaciju na koju se izmjene odnose (preslike izmjene ugovora s Ugovornim tijelom, preslike proračuna projekta nakon preraspodjela i dr.). Ni u kojem slučaju radnja koja se predlaže izmjenom i dopunom ne može se provesti prije nego je odobrena od strane Davatelja sredstava za sufinanciranje.

(3) Po zaprimanju obavijesti iz stavka 2. ovog članka sklopit će se dodatak ugovoru, ukoliko se radi o većim izmjenama sukladno Općim uvjetima ugovora o dodjeli sredstava za sufinanciranje i ugovora sklopljenog s Ugovornim tijelom.

(4) Korisnik sufinanciranja je dužan obavijestiti Davatelja sredstava za sufinanciranje:

– o promjeni voditelja Projekta i osobe odgovorne za zastupanje,

– o izmjeni ugovora potpisanim s Ugovornim tijelom, proračuna Projekta, cilja, aktivnosti i/ili rezultata Projekta te okolnostima koje mogu utjecati na provedbu Projekta,

– o promjeni adrese, bankovnog računa Korisnika sufinanciranja i revizora (ako ga je Korisnik sufinanciranja dužan angažirati).

(5) Davatelj sredstava za sufinanciranje može odbiti izbor novog bankovnog računa ili revizora udruge. Davatelj sredstava za sufinanciranje zadržava pravo zahtijevati da se revizor zamijeni ako podaci koji su bili nepoznati u vrijeme potpisivanja ugovora ospore ili utječu na neovisnost ili stručne standarde revizora.

(6) Dodatak ugovoru ne može imati za cilj ili posljedicu unošenje promjena u ugovor koje bi dovele u pitanje odluku o dodjeli sredstava za sufinanciranje ili bile u suprotnosti s ravnopravnim odnosom prema drugim podnositeljima zahtjeva.

Prijenos prava

Članak 12.

Ugovor i sva plaćanja povezana s njim ne mogu se prenositi na treću stranu bez prethodne pisane suglasnosti Davatelja sredstava za sufinanciranje.

Provedbeno razdoblje, produljenje, obustava, viša sila i rok dovršetka

Članak 13.

(1) Provedbeno razdoblje Projekta mora biti navedeno u ugovoru. Korisnik sufinanciranja je bez odlaganja dužan obavijestiti Davatelja sredstava za sufinanciranje o svim okolnostima koje bi mogle priječiti ili odgoditi provedbu Projekta. Korisnik sufinanciranja može tražiti produljenje provedbenog roka Projekta ukoliko je isto odobreno od strane Ugovornog tijela. Uz ovaj je zahtjev potrebno priložiti svu dokumentaciju i dokaze koji su potrebni za njegovu procjenu.

(2) Korisnik sufinanciranja može obustaviti provedbu cjelokupnog ili dijela Projekta ukoliko okolnosti (prije svega viša sila) ozbiljno otežavaju ili ugrožavaju njegovo provođenje. Korisnik sufinanciranja bez odlaganja mora obavijestiti Davatelja sredstava za sufinanciranje i dostaviti sve potrebne pojedinosti. Svaka od ugovornih strana može raskinuti ugovor u skladu s člankom 48. stavkom 1. Uredbe. Ako ugovor nije raskinut, Korisnik sufinanciranja će poduzeti sve mjere da vrijeme obustave svede na najmanju moguću mjeru i nastaviti s provedbom čim to okolnosti dopuste te o tome obavijestiti Davatelja sredstava za sufinanciranje.

(3) Svaka od ugovornih strana može raskinuti ugovor u skladu s člankom 48. stavkom 1. Uredbe. Ako ugovor nije raskinut Korisnik sufinanciranja će nastojati vrijeme obustave svesti na najmanju moguću mjeru i nastaviti s provedbom čim okolnosti to dopuste i nakon što prethodno dobije pismenu suglasnost Davatelja sredstava za sufinanciranje.

(4) Viša sila u provedbi Projekta podrazumijeva bilo koji izvanredni nepredvidivi vanjski događaj ili iznimnu situaciju koji su nastali nakon sklapanja ugovora, a prije dovršetka Projekta, koji se u vrijeme sklapanja ugovora nije mogao predvidjeti niti ih je ugovorna strana mogla spriječiti, izbjeći ili otkloniti te za koje nije odgovorna ni jedna ni druga strana, a koji priječi bilo koju od njih da ispune svoje ugovorne obaveze, pri čemu se ne mogu pripisati pogrešci, nepažnji ili nemaru s njihove strane (ili od strane njihovih podugovarača, zastupnika ili zaposlenika), a pokažu se kao nepremostive unatoč dužnoj pažnji. Neispravna oprema ili materijali ili kašnjenje u njihovoj dostavi, radni sukobi, štrajkovi ili financijski problemi koje je Korisnik sufinanciranja mogao predvidjeti ili izbjeći ne mogu se navoditi kao viša sila. Neće se smatrati da je ugovorna strana prekršila svoje ugovorne obveze ako je spriječena da te obveze ispuni zbog više sile. Ugovorna strana suočena s višom silom bez odlaganja će o tome obavijesti drugu ugovornu stranu, navodeći prirodu, vjerojatno trajanje i predvidive posljedice problema, te poduzeti sve potrebne mjere da štetu pažnjom dobrog gospodarstvenika, odnosno stručnjaka svede na najmanju moguću mjeru.

(5) Financijske obaveze Davatelja sredstava za sufinanciranje na temelju ugovora završiti će 12 mjeseci nakon isteka roka za provedbu Projekta navedenog u ugovoru, osim ako ugovor nije raskinut temeljem članka 48. stavka 1. Uredbe, kada financijska obveza prestaje dostavom obavijesti o raskidu ugovora. Davatelj sredstava za sufinanciranje će obavijestiti Korisnika sufinanciranja o svim odgodama krajnjeg roka.

Raskid ugovora

Članak 14.

(1) Ako jedna ugovorna strana smatra da se ugovor više ne može provoditi na ugovoreni način u skladu s ciljevima i planiranim aktivnostima, o tome će se savjetovati s drugom stranom. Ukoliko ne dođe do dogovora, bilo koja strana može dva mjeseca unaprijed u pisanom obliku raskinuti ugovor.

(2) Davatelj sredstava za sufinanciranje može raskinuti ugovor bez pisane obavijesti i bez plaćanja bilo kakve nadoknade u sljedećim slučajevima, ako:

a) Korisnik sufinanciranja bez opravdanja ne ispuni bilo koju preuzetu obvezu i ako je i nakon što je pisanim putem upozoren na obvezu njezinog ispunjavanja i dalje ne ispuni niti dostavi zadovoljavajuće obrazloženje u roku od 14 dana od otpremanja pisma o potrebi ispunjenja obveze,

b) je protiv Korisnika sufinanciranja pokrenut stečajni postupak, odnosno postupak likvidacije, ili sudovi upravljaju njegovim poslovima, ili je u postupku nagodbe s vjerovnicima ili drugom srodnom postupku prema važećim propisima,

c) je Korisnik sufinanciranja, partner, podugovarač ili osoba ovlaštena za zastupanje Korisnika sufinanciranja pravomoćno osuđena za prekršaj počinjen zlouporabom dužnosti i djelatnosti, u obavljanju poslova i djelatnosti, odnosno u vezi s Korisnikovom djelatnosti, a koje prekršaje Davatelj sredstava za sufinanciranje specificira u općim uvjetima ugovora ovisno o specifičnostima svakog natječaja,

d) je Korisnik sufinanciranja, partner, podugovarač ili osoba ovlaštena za zastupanje Korisnika sufinanciranja pravomoćno osuđena za neko od sljedećih kaznenih djela: krađa (članak 228.), teška krađa (članak 229.), razbojništvo (članak 230.), razbojnička krađa (članak 231.), pronevjera (članak 233.), prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), utaja poreza ili carine (članak 256.), zlouporaba povjerenja (članak 240.) pranje novca (članak 265.), krivotvorenje novca (članak 274.), krivotvorenje isprave (članak 278.), krivotvorenje službene ili poslovne isprave (članak 279.), zlouporaba položaja i ovlasti (članak 291.), primanje mita (članak 293.), davanje mita (članak 294.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona »Narodne novine« br. 125/2011, 144/2012, 56/15, 61/15, 101/17, 118/18, 126/19), odnosno krađa (članak 216.), teška krađa (članak 217.), razbojništvo (članak 218.), razbojnička krađa (članak 219.), prijevara (članak 224.), zlouporaba povjerenja (članak 227.), krivotvorenje novca (članak 274.), pranje novca (članak 279.), utaja poreza i drugih davanja (članak 286.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), krivotvorenje isprave (članak 311.), krivotvorenje službene isprave (članak 312.), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), pronevjera (članak 345.), primanje mita (članak 347.) i davanje mita (članak 348.) iz Kaznenog zakona »Narodne novine« br. 110/97, 27/98, 50/2000, 129/2000, 51/2001, 111/2003, 190/2003, 105/2004, 84/2005, 71/2006, 110/2007, 152/2008 i 57/2011), osim ako je nastupila rehabilitacija sukladno posebnom zakonu,

e) Korisnik sufinanciranja promijeni pravni oblik, osim ako ne postoji dodatak ugovoru u kojemu je navedena ta činjenica,

f) Korisnik sufinanciranja ne postupa u skladu s odredbama ugovora vezano uz sukob interesa, prijenos prava i tehničke i financijske provjere Projekta, ili

g) Korisnik sufinanciranja daje lažne ili nepotpune izjave, podatke, informacije i dokumentaciju kako bi dobio sredstva iz ugovora ili ako dostavlja nevjerodostojne izvještaje.

(3) Korisniku sufinanciranja koji je u prijavi na javni poziv dao netočne i/ili lažne izjave, podatke, informacije i dokumentaciju, kojemu je u pripremi ili provedbi Projekta utvrđeno kršenje ugovornih obveza mogu biti raskinuti svi ugovori koje je zaključio s Davateljem sredstava za sufinanciranje u najdužem trajanju do 5 (pet) godina od dana donošenja odluke o nefinanciranju. Ovo se razdoblje može produljiti na narednih 5 (pet) godina u slučaju opetovanog kršenja unutar pet godina od gore spomenutog datuma.

(4) U slučaju raskida ugovora Korisniku sufinanciranja se priznaje pravo na isplatu sredstava samo za dio Projekta koji je proveden, isključujući troškove vezane uz tekuće obveze koje bi se izvršile poslije raskida. U tu svrhu Korisnik sufinanciranja je dužan podnijeti zahtjev za isplatu i završni izvještaj u skladu s člankom 38. Uredbe.

(5) U slučaju raskida ugovora sukladno stavku 2. alinejama c), d), e), f) i g) ovoga članka Davatelj sredstava za sufinanciranje tražit će povrat cjelokupnog iznosa već isplaćenih sredstava, prethodno dozvolivši Korisniku financiranja da dostavi svoje primjedbe i obrazloženja.

(6) Prije ili umjesto raskida ugovora u skladu s ovim člankom, kao i u slučaju sumnje na postojanje razloga za raskid ugovora zbog razloga iz stavka 2. ovoga članka, Davatelj sredstava za sufinanciranje može ne isplatiti dospjele isplate kao mjeru opreza, bez prethodne obavijesti Korisniku sufinanciranja.

(7) Ugovor će se smatrati raskinutim ukoliko Davatelj sredstava za sufinanciranje zbog razloga iz stavka 2. ovoga članka ne izvrši uplatu Korisniku sufinanciranja u roku od jedne godine od potpisivanja ugovora.

Primjena propisa i rješavanje sporova

Članak 15.

(1) Na ugovor o dodjeli sredstava za sufinanciranje primjenjuju se odredbe Uredbe, drugih primjenjivih propisa Republike Hrvatske i uvjeta koje o dodjeli financijskih sredstava utvrdi Davatelj sredstava za sufinanciranje općim aktom.

(2) U slučaju spora vezanog uz provedbu ugovora spor će strane nastojati riješiti mirnim putem, uz mogućnost sudjelovanja izmiritelja, te ako isti ne bude riješen u roku od 45 dana od dana dostavljanja takva zahtjeva drugoj strani, pokreće se postupak pred nadležnim sudom.

Financijske odredbe

Prihvatljivi i neprihvatljivi troškovi

Članak 16.

(1) Prihvatljivi troškovi su troškovi koje je imao Korisnik sufinanciranja te koji ispunjavaju sve sljedeće kriterije:

a) nastali su za vrijeme razdoblja provedbe Projekta u skladu s ugovorom osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora,

b) moraju biti navedeni u ukupnom predviđenom proračunu Projekta i Troškovniku sufinanciranja,

c) nužni su za provođenje Projekta koji je predmetom dodjele financijskih sredstava,

d) mogu biti identificirani i provjereni i koji su računovodstveno evidentirani kod Korisnika sufinanciranja prema važećim propisima o računovodstvu neprofitnih organizacija,

e) trebaju biti umjereni, opravdani i usuglašeni sa zahtjevima racionalnog financijskog upravljanja, sukladno načelima ekonomičnosti i učinkovitosti.

(2) U skladu s prihvatljivim troškovima iz stavka 1. ovoga članka i kada je to relevantno za poštivanje propisa o javnoj nabavi, prihvatljivim se smatraju sljedeći izravni troškovi Korisnika sufinanciranja i njegovih partnera:

– troškovi zaposlenika angažiranih na Projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću i naknade; plaće, naknade i troškovi trebaju biti u skladu s onima koje imaju djelatnici Davatelja sredstava za sufinanciranje iste stručne spreme, razine odgovornosti, stručnosti i složenosti poslova usporedivih s poslovima izvoditelja iz Korisnika sufinanciranja i njenih partnera koji su predviđeni Projektom, odnosno u skladu s prosječnim plaćama u Republici Hrvatskoj u sličnim djelatnostima. Plaće i naknade (honorari) ne smiju prelaziti one koji su aktualni na tržištu, osim ako to nije opravdano dokazivanjem neophodnosti za provedbu Projekta,

– putni troškovi i troškovi dnevnica za zaposlenike i druge osobe koje sudjeluju u Projektu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna,

– troškovi kupnje ili iznajmljivanja opreme i materijala (novih ili rabljenih) namijenjenih isključivo za Projekt, te troškovi usluga pod uvjetom da su u skladu s tržišnim cijenama,

– troškovi potrošne robe,

– troškovi podugovaranja,

– administrativni troškovi,

– troškovi koji izravno proistječu iz zahtjeva ugovora, uključujući troškove financijskih usluga.

(3) Doprinosi u naravi, koji se moraju posebno navesti u proračunu Projekta, ne predstavljaju stvarne izdatke i nisu prihvatljivi troškovi. Ukoliko drugačije nije navedeno u ugovoru o dodjeli sredstava za sufinanciranje, doprinosi u naravi ne mogu se tretirati kao sufinanciranje od strane Korisnika sufinanciranja. Troškovi zaposlenika koji rade na Projektu ne predstavljaju doprinos u naravi i mogu se smatrati kao sufinanciranje u proračunu projekta kada ih plaća Korisnik sufinanciranja ili njegovi partneri. Ukoliko opis Projekta predviđa doprinose u naravi, takvi se doprinosi moraju osigurati.

(4) Kada je to utvrđeno uvjetima javnog poziva i ugovorom doprinos rada volontera može biti priznat kao oblik sufinanciranja. Ako nije drugačije izračunata vrijednost pojedine vrste usluga, vrijednost volonterskog rada određuje se u jednakom iznosu za sve potencijalne prijavitelje projekata u iznosu od 33 kuna/sat. Korisnik sufinanciranja koji će na provedbi projekta angažirati volontere može odrediti stvarnu vrijednost volonterskog rada, koja može biti i veća od navedenog prihvatljivog iznosa. Za potrebe izvještavanja o pokazateljima provedbe projekata, Korisnik sufinanciranja će izvještavati samo u okvirima u ovom stavku navedene vrijednosti volonterskog sata.

(5) Neprihvatljivi troškovi:

– dugovi i stavke za pokrivanje gubitaka ili dugova,

– dospjele kamate,

– stavke koje se već financiraju iz javnih izvora,

– kupovina zemljišta ili građevina, osim kada je to nužno za izravno provođenje Projekta, kada se vlasništvo mora prenijeti na Korisnika sufinanciranja i/ili partnere najkasnije po završetku Projekta,

– gubici na tečajnim razlikama, ili

– zajmovi trećim stranama,

– troškovi koji nisu definirani Ugovorom potpisnim s ugovornim tijelom,

i ostali neprihvatljivi troškovi kako je to određeno ugovorom potpisanim s Ugovornim tijelom i Ugovorom o dodjeli sredstava za sufinanciranja te drugim propisima koji reguliraju prihvatljivost troškova u projektima Europske unije i projektima sufinanciranim iz inozemnih fondova.

Računi, tehničke i financijske provjere

Članak 17.

(1) Korisnik sufinanciranja će voditi precizne i redovite evidencije vezane uz provođenje Projekta koristeći odgovarajuće računovodstvene sustave sukladno propisima o računovodstvu neprofitnih organizacija. Korisnik sufinanciranja će osigurati da financijski izvještaj (i privremeni i završni) u skladu s člankom 38. Uredbe bude primjereno i jednostavno usklađen i s računovodstvenim i knjigovodstvenim sustavom korisnika financiranja i temeljnim računovodstvenim i drugim relevantnim evidencijama te Troškovnikom sufinanciranja. U tu svrhu Korisnik sufinanciranja će pripremiti i održavati odgovarajuća usuglašavanja, prateće planove, analize i preglede po stavkama za nadzor i provjeru.

(2) Korisnik sufinanciranja je obvezan omogućiti Davatelju sredstava za sufinanciranje i svim vanjskim revizorima koji vrše provjere sukladno članku 51. stavku 5. Uredbe da provjere, ispitivanjem dokumenata ili putem kontrola na licu mjesta, provođenje Projekta i po potrebi izvrše reviziju na temelju prateće dokumentacije za računovodstvene evidencije, računovodstvene dokumente i sve ostale dokumente relevantne za financiranje
Projekta, i u razdoblju od sedam godina nakon završne isplate.

(3) Korisnik sufinanciranja će dopustiti proračunskom nadzoru da na licu mjesta izvrši provjere i nadzor u skladu s postupcima sadržanim u važećim propisima za zaštitu financijskih interesa Republike Hrvatske od prevara i drugih nepravilnosti. Radi toga Korisnik sufinanciranja će omogućiti pristup osoblju ili predstavnicima Davatelja sredstava za sufinanciranje, proračunskom nadzoru kao i svim vanjskim revizorima koji vrše provjere i nadzor sukladno članku 51. stavku 5. Uredbe objektima i lokacijama na kojima se provodi Projekt, uključujući njegovim informatičkim sustavima te svim dokumentima i bazama podataka vezanim uz tehničko i financijsko upravljanje Projektom te poduzeti sve mjere da olakša njihov rad.

(4) Pristup omogućen predstavnicima Davatelja sredstava za sufinanciranje, proračunskom nadzoru, kao i svim vanjskim revizorima koji vrše provjere i nadzor u skladu s člankom 51. stavkom 5. Uredbe temeljit će se na povjerljivosti u odnosu na treće strane.

(5) Svi dokumenti vezani uz Projekt moraju biti lako dostupni i arhivirani na način koji omogućuje jednostavan pregled, a Korisnik sufinanciranja je dužan obavijestiti Davatelja sredstava za sufinanciranje o njihovoj točnoj lokaciji.

(6) Prava Davatelja sredstava za sufinanciranje, proračunskog nadzora kao i svih vanjskih revizora koji vrše provjere sukladno članku 51. stavku 5. Uredbe na obavljanje revizija, nadzora i provjera jednako se primjenjuju pod istim uvjetima i prema istim pravilima u odnosu na partnere i podugovarače udruge.

(7) Pored izvještaja navedenih u članku 38. Uredbe, dokumenti navedeni u stavku 2. ovoga članka uključuju računovodstvenu evidenciju iz računovodstvenog sustava Korisnika sufinanciranja, dokaze o postupcima nabave, obvezama, isporučenim uslugama, primitku roba, završetku radova, kupnji, uplatama, troškovima goriva, te evidenciju o zaposlenicima i njihovim plaćama.

Konačan iznos financiranja od strane Davatelja sredstava za sufinanciranje

Članak 18.

(1) Konačan iznos koji Davatelj sredstava za sufinanciranje treba isplatiti Korisniku sufinanciranja ne može biti veći od najvišeg iznosa sredstava navedenih u ugovoru čak i ako ukupan zbroj prihvatljivih troškova premaši procijenjeni ukupan proračun naveden u obrascu proračuna Projekta i Troškovniku sufinanciranja.

(2) Ako su prihvatljivi troškovi na kraju projekta manji od ukupnih procijenjenih troškova navedenih u ugovoru i Troškovniku sufinanciranja, doprinos Davatelja sredstava za sufinanciranje bit će ograničen na iznos dobiven primjenom postotka navedenog u ugovoru na stvarne prihvatljive troškove koje je odobrio Davatelj sredstava za sufinanciranje.

(3) Korisnik sufinanciranja prihvaća da sredstva za sufinanciranje ni pod kojima uvjetima ne mogu za posljedicu imati ostvarivanje dobiti i da moraju biti ograničena na iznos potreban za izravnanje prihoda i rashoda Projekta. Dobit se u ovom slučaju definira kao višak primljenih sredstava u odnosu na troškove projekta kada se podnosi zahtjev za plaćanjem razlike.

(4) Kao dopuna i bez prejudiciranja prava na raskid ugovora sukladno članku 48. stavku 2. Uredbe Davatelj sredstava za sufinanciranje će, temeljem obrazložene odluke ako se
Projekt ne provodi ili se neadekvatno, djelomično ili sa zakašnjenjem provodi, smanjiti sredstva za sufinanciranje prvobitno predviđena u skladu sa stvarnim provođenjem Projekta pod uvjetima sadržanim u ugovoru.

Povrat sredstava

Članak 19.

(1) Korisnik sufinanciranja će Davatelju sredstava za sufinanciranje najkasnije u roku od 30 dana od primitka zahtjeva, osim u iznimnim, jasno obrazloženim slučajevima, sukladno uputama Davatelja sredstava za sufinanciranje da to učini, vratiti sve iznose uplaćene preko utvrđenog konačnog iznosa, kao i sva neutrošena sredstva te nenamjenski utrošena sredstva.

(2) Ako Davatelj sredstava za sufinanciranje utvrdi da Korisnik sufinanciranja nije proveo aktivnost u ugovorenom razdoblju, ako nije podnio odgovarajuće izvještaje u roku i sa sadržajem određenim ugovorom ili ako Davatelju sredstava za sufinanciranje ne omogući nadzor nad namjenskim korištenjem sredstava, daljnja isplata bit će obustavljena, a Korisnik financiranja je dužan vratiti primljena nenamjenski utrošena ili neutrošena sredstva, uz obračunate kamate utvrđene u poslovnoj banci Davatelja sredstava za sufinanciranje u roku od 30 dana od dana primitka pisane obavijesti o potrebi vraćanja zaprimljenih sredstava.

(3) Ukoliko korisnik sufinanciranja ne vrati sredstva u roku koji je utvrdio Davatelj sredstava za sufinanciranje, Davatelj sredstava za sufinanciranje će povećati dospjele iznose dodavanjem zatezne kamate.

(4) Iznosi koji se trebaju vratiti Davatelju sredstava za sufinanciranje mogu se prebiti bilo kojim potraživanjem koji Korisnik sufinanciranja ima prema Davatelju sredstava za sufinanciranje. To neće utjecati na pravo ugovornih strana da se dogovore o plaćanju u ratama.

(5) Bankovne troškove nastale vraćanjem dospjelih iznosa Davatelju sredstava za sufinanciranje snosit će Korisnik sufinanciranja.

(6) U slučaju kada Korisnik sufinanciranja nije vratio sredstva sukladno odredbama ovoga članka Davatelj sredstava za sufinanciranje će aktivirati sredstva osiguranja plaćanja koja je Korisnik sufinanciranja dostavio prije sklapanja ugovora o dodjeli sredstava za sufinanciranje.

(7) Sredstva osiguranja plaćanja, koja ne bude realizirana, vraćaju se Korisniku sufinanciranja nakon odobrenja konačnog izvještaja o provedbi Projekta.

Prilog 1.

**Javni poziv za sufinanciranje provedbe projekata udruga ugovorenih iz programa Europske unije, fondova Europske unije i inozemnih fondova za 2021.**

**TROŠKOVNIK SUFINANCIRANJA**

Korisnik sufinanciranja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *(navesti naziv korisnika sufinanciranja)*

Naziv projekta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (*navesti naziv projekta i prijevod na hrvatski jezik*)

|  |  |  |  |  |  |  |  |
| --- | --- | --- | --- | --- | --- | --- | --- |
| **Redni****broj** | **Naziv aktivnosti projekta** | **Naziv troška projekta unutar aktivnosti** | **Planirani iznos troška naveden u Proračunu Projekta** | **Iznos EU sufinanciranja** | **Iznos sufinanciranja iz drugih izvora** | **Iznos sufinanciranja Grada Zagreba** | **Postotak sufinanciranja Grada Zagreba u trošku** |
| 1. |  |  |  |  |  |  |  |
| 2. |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |